# 17a etapa del Tour de França de 2011

La 17a etapa del Tour de França de 2011 es disputà el dimecres 20 de juliol de 2011 sobre un recorregut de 179 km entre Gap i Pineròl, a Itàlia. L'etapa fou guanyada pel noruec Edvald Boasson Hagen (Team Sky). El francès Thomas Voeckler conservà el lideratge en la classificació general.

## Perfil de l'etapa

Primera etapa alpina de la present edició del Tour. Els primers 70 km d'etapa són més aviats plans, per tot seguit començar a enllaçar quatre ports de manera consecutiva: els dos primers de tercera categoria, la cota de Sainte-Marguerite (km 71,5) i La Chaussée (km 85,5), per tot seguit afrontar el coll de Montgenèvre, de 2a (km 96,5) i Sestrieras, de primera, al km 117, ja en territori italià. Després d'un llarg descens, de quasi 50 km, s'afronta la cota de Pramatino, de 2a, a sols 8 km per a l'arribada, a Pineròl. L'esprint intermedi es troba a Vilard-Sant Pancraci (km 81,5).

## Desenvolupament de l'etapa

Nova etapa marcada per un ritme ràpid fruit de la recerca de l'escapada bona. Al km 10 ho intentà un grup de 10 ciclistes entre els quals hi havia Sandy Casar (FDJ), Luis León Sánchez (Rabobank ProTeam), Remy di Gregorio (Astana Qazaqstan Team) o Edvald Boasson Hagen (Team Sky). El grup va ser agafat al km 41, sense que hagués aconseguit agafar un minut de diferència respecte al grup principal. Al km 54 Boasson Hagen ho intentà de nou, aquesta vegada acompanyat per 14 corredors, entre els quals hi havia Casar, Sylvain Chavanel (QuickStep Cycling Team, Bauke Mollema (Rabobank ProTeam) o Rubén Pérez Moreno (Euskaltel–Euskadi). Aquesta vegada el grup aconseguí obrir diferències, que al km 90 eren de 7' 20".
En l'ascensió al coll de Montgenèvre Nicolas Roche, Johnny Hoogerland i Kevin de Weert sortiren del grup principal en busca dels escapats, sense que poguessin arribar a contactar. En l'ascensió a Sestrieras va ser Pérez Moreno el que atacà i marxà en solitari, aconseguint una màxima diferència d'un minut i mig, però en l'ascensió a la darrera dificultat del dia va ser agafat pels seus antics companys d'escapada. Primer Dmitri Fofónov, després Chavanel i finalment Boasson Hagen, que marxà en solitari a 11 km de meta, lideraren la cursa en aquesta ascensió. Finalment el vencedor en solitari va ser el noruec Edvald Boasson Hagen (Team Sky), segon en l'etapa anterior.
Pel darrere, el gran grup es trobava a quasi 6' en el moment de començar l'ascensió a la Cota de Pramantino. Alberto Contador és el que inicià els atacs, però a diferència del dia anterior no va poder desfer-se de cap dels seus rivals. En la baixada ho tornà a intentar, deixant momentàniament el grup dels germans Schleck, però arribaren junts a meta. Thomas Voeckler perdé 27" respecte a la resta de rivals, després de caure en dues ocasions en el perillós descens.

## Esprints

| Esprint intermedi de Vilard-Sant Pancraci (km 81,5) Primer Sandy Casar20 pts Segon Edvald Boasson Hagen17 pts Tercer Rubén Pérez Moreno15 pts Quart Maarten Tjallingii13 pts Cinquè Björn Leukemans11 pts Sisè Julien El Fares10 pts Setè Dmitri Fofónov9 pts Vuitè Maciej Paterski8 pts Novè Bauke Mollema7 pts Desè Sylvain Chavanel6 pts Onzè Borut Božič5 pts Dotzè Dmitri Muravyev4 pts Tretzè Jonathan Hivert3 pts Catorzè Andrey Amador2 pts Quinzè Mark Cavendish1 pts | Esprint final de Pineròl (km 179) Primer Edvald Boasson Hagen20 pts Segon Bauke Mollema17 pts Tercer Sandy Casar15 pts Quart Julien El Fares13 pts Cinquè Sylvain Chavanel11 pts Sisè Dmitri Fofónov10 pts Setè Maciej Paterski9 pts Vuitè Dmitri Muravyev8 pts Novè Jonathan Hivert7 pts Desè Borut Božič6 pts Onzè Andrey Amador5 pts Dotzè Rubén Pérez Moreno4 pts Tretzè Björn Leukemans3 pts Catorzè Nicolas Roche2 pts Quinzè Maarten Tjallingii1 pt |

## Ports de muntanya

| 1. Cota de Sainte-Marguerite. 1.216 m. 3a categoria (km 71,5) (2,8 km al 7,4%) Primer Sylvain Chavanel2 pts Segon Julien El Fares1 pt | 2. La Chaussée. 1.333 m. 3a categoria (km 85,5) (1,4 km al 8,3%) Primer Sylvain Chavanel2 pts Segon Björn Leukemans1 pt |
| 3. Coll de Montgenèvre. 1.860 m. 2a categoria (km 96,5) (7,9 km al 6,1%) Primer Sylvain Chavanel5 pts Segon Maarten Tjallingii3 pts Tercer Dmitri Fofónov2 pts Quart Julien El Fares1 pt | 4. Sestrieras. 2.035 m. 1a categoria (km 117) (11,1 km al 6,3%) Primer Rubén Pérez Moreno10 pts Segon Sylvain Chavanel8 pts Tercer Julien El Fares6 pts Quart Maarten Tjallingii4 pts Cinquè Jonathan Hivert2 pts Sisè Edvald Boasson Hagen1 pt |
* 5. Cota de Pramantino. 912 m. 2a categoria (km 171) (6,7 km al 6,0%)
    Primer Edvald Boasson Hagen5 pts Segon Bauke Mollema3 pts Tercer Jonathan Hivert2 pts Quart Sylvain Chavanel1 pt

## Classificació de l'etapa

| | Ciclista | Equip | Temps |
| 1 | Edvald Boasson Hagen | Team Sky | 4h 18' 00" |
| 2 | Bauke Mollema | Rabobank ProTeam | + 40" |
| 3 | Sandy Casar | FDJ | + 50" |
| 4 | Julien El Fares | Cofidis | + 50" |
| 5 | Sylvain Chavanel | QuickStep Cycling Team | + 50" |
| 6 | Dmitri Fofónov | Astana Qazaqstan Team | + 1' 10" |
| 7 | Maciej Paterski | Liquigas-Cannondale | + 1' 10" |
| 8 | Dmitri Muravyev | Team RadioShack | + 1' 10" |
| 9 | Jonathan Hivert | Saur-Sojasun | + 1' 15" |
| 10 | Borut Božič | Vacansoleil-DCM | + 2' 20" |

## Classificació general

| | Ciclista | Equip | Temps |
| 1 | Thomas Voeckler | Team Europcar | 73h 23' 49" |
| 2 | Cadel Evans | BMC Racing Team | + 1' 18" |
| 3 | Frank Schleck | Team Leopard-Trek | + 1' 22" |
| 4 | Andy Schleck | Team Leopard-Trek | + 2' 36" |
| 5 | Samuel Sánchez | Euskaltel–Euskadi | + 2' 59" |
| 6 | Alberto Contador | Saxo Bank-Sungard | + 3' 15" |
| 7 | Damiano Cunego | Lampre-ISD | + 3' 34" |
| 8 | Ivan Basso | Liquigas-Cannondale | + 3' 49" |
| 9 | Tom Danielson | Garmin-Cervélo | + 6' 04" |
| 10 | Rigoberto Urán | Team Sky | + 7' 36" |
| Classificació per punts Ciclista Equip Total 1r Mark Cavendish Team HTC-High Road 320 pts 2n José Joaquín Rojas Movistar Team 285 pts 3r Philippe Gilbert Omega Pharma-Lotto 250 pts | Classificació de la muntanya Ciclista Equip Total 1r Jelle Vanendert Omega Pharma-Lotto 74 pts 2n Samuel Sánchez Euskaltel–Euskadi 72 pts 3r Jérémy Roy FDJ 45 pts |
| Classificació del millor jove Ciclista Equip Temps 1r Rigoberto Urán Team Sky 73h 31' 25" 2n Rein Taaramae Cofidis + 59" 3r Pierre Rolland Team Europcar + 2' 27" | Classificació per equips Equip Temps 1r Garmin-Cervélo 219h 41' 46" 2n Team Leopard-Trek + 05' 27" 3r AG2R La Mondiale + 8' 04" |

## Abandonaments

* Paolo Tiralongo (Astana Qazaqstan Team): abandona.

## Enllaços externs

* 17a etapa al web oficial del Tour

## Notes i referències

* ↑ Recorregut de la 17a etapa
* ↑ Resum de la 17a etapa al web oficial (castellà)
* ↑ «Abandon de Tiralongo», 20-07-2011.